text: बॉलीवुड अभिनेता फरहान अख्तर और आदित्य रॉय कपूर के बीच जबरदस्त लड़ाई की खबरें आ रही है। इस घमासान की वजह कोई और नहीं बल्कि अभिनेत्री श्रद्धा कपूर हैं। फरहान अख्तर और श्रद्धा कपूर के बीच की नजदीकियों की खबर अक्सर आती रहती है लेकिन इन दोनों ने ऐसी खबरों की और अपनी रिश्ते की कभी पुष्टि नहीं की है। लेकिन लगता है फरहान अख्तर अपनी कथित गर्लफ्रेंड श्रद्धा कपूर से किसी और के साथ नजदीकी बर्दाश्त नहीं कर पा रहे हैं और शायद इसी का खामियाजा आदित्य रॉय कपूर को झेलना पड़ रहा है। आदित्य के साथ श्रद्धा की नजदीकि को देख कर फरहान आदित्य से भिड़ गए। ऐसा माना जाता है कि आदित्य रॉय कपूर श्रद्धा के एक्स ब्वॉयफ्रेंड हैं।